NARIADENIE KOMISIE (ES) č. 978/2007
z 21. augusta 2007,
ktorým sa mení a dopĺňa nariadenie (ES) č. 2273/2002, ktorým sa ustanovujú podrobné pravidlá na uplatňovanie nariadenia Rady (ES) č. 1254/1999 v oblasti prehľadu cien určitého hovädzieho dobytka na reprezentatívnych trhoch Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 41,
keďže:
(1)
Nariadením Komisie (ES) č. 2273/2002 (2) sa ustanovujú podmienky zaznamenávania cien pre rozličné kategórie hovädzieho dobytka na reprezentatívnych trhoch členských štátov. V prílohách k uvedenému nariadeniu sa ustanovujú podrobné pravidlá týkajúce sa informácií, ktoré sa majú poskytovať na účely prieskumu cien pre každú z týchto kategórií.
(2)
Na žiadosť Francúzska by sa príloha I k nariadeniu (ES) č. 2273/2002 mala čiastočne zrevidovať vzhľadom na vývoj trhu s dobytkom v tomto členskom štáte, čím sa zabezpečí, že prieskum cien sa bude naďalej zakladať na reprezentatívnych trhoch.
(3)
Nariadenie (ES) č. 2273/2002 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Bod 1 časti D prílohy I k nariadeniu (ES) č. 2273/2002 sa mení a dopĺňa takto:
„1. Reprezentatívne trhy
Rethel, Dijon, Rabastens, Lezay, Bourg-en-Bresse, Agen, Le Cateau, Sancoins, Château-Gonthier, Saint-Étienne.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 21. augusta 2007